Imtella' Ġunju 15, 2020 - Aġġornata 15 Ta' Ġunju, 2020 6:51pm Il-Kumitat Olimpiku Internazzjonali jaf ikollu jirrevedi regola numru 50 fiċ-Charter Internazzjonali tiegħu tar-regolamenti hekk kif bdiet tasal l-ewwel kritika uffċjali għal dan ir-regolament. Filfatt f'Jannar li għadda l-KOI kien daħħal regola fiċ-Charter tiegħu fejn din tispeċifika li atleti m'għandhomx jinżlu għarkubtejhom waqt kompetizzjonijiet internazzjonali biex iwasslu messaġġ politiku, reliġjuż jew ta' propoganda razzista. Il-KOI kien saħansitra approva li atleti jistgħu ikunu sospiżi jekk din l-azzjoni ssir u d-dixxiplina tkun iktar riġida jekk il-ġest isir waqt innu nazzjonali. Il-Moviment Global Athlete sejjaħ dan ir-regolament bħala wieħed li jikser id-drittijiet umani b'diversi atleti lesti li jibdew kampanja biex dan ir-regolament jitneħħa jew jiġi emendat.